laion/Wikipedia-Exotic huggingface dataset:
মোহনবাগান মাঠ

মোহনবাগান গ্রাউন্ড হল ইডেন গার্ডেন স্টেডিয়ামের ঠিক সামনের দিকে মধ্য কলকাতার মায়দান অঞ্চলে অবস্থিত একটি ফুটবল স্টেডিয়াম। স্টেডিয়ামটির মালিক মোহনবাগান, যারা স্টেডিয়ামটিকে তাদের প্রশিক্ষণের জন্য ব্যবহার করে। স্টেডিয়ামটির ধারণক্ষমতা বর্তমানে ২০,০০০ জন দর্শক। মোহনবাগানের ক্লাব অফিসগুলি স্টেডিয়াম সংলগ্ন। এই স্টেডিয়ামটি মূলত ছোট ও স্থানীয় কলকাতার দলের বিরুদ্ধে কলকাতা ফুটবল লীগের ম্যাচের জন্য মোহনবাগান সুপার জায়ান্ট দ্বারা ব্যবহৃত হয়। ক্লাবের প্রথম মাঠ ছিল বিখ্যাত মার্বেল পাথরের প্রাসাদের ভিতরে, মিত্র পরিবারের কীর্তি মিত্রের মালিকানাধীন এবং এটি মোহনবাগান ভিলা নামে পরিচিত। এটি উত্তর কলকাতার ফারিয়াপুকুর লেনে অবস্থিত। তবে একটি ফুটবল মাঠ হিসেবে এই মাঠ যথেষ্ট বড় ছিল না। বিশ্বাস করা হয় যে মোহনবাগান ইডেন হিন্দু হস্টেলের ছাত্রদের বিরুদ্ধে এই মাঠে প্রথম ম্যাচ খেলে। ১৮৯১ সালে শ্যামপুকুরের মহারাজা দুর্গাচরণ লাহার সহায়তায় ক্লাব মাঠটি শ্যামপুকুরে তার মাঠে স্থানান্তরিত করা হয়। জায়গাটি এখন শ্যামপুকুর লাহা কলোনি নামে পরিচিত। পরে কলকাতা পৌরসভার চেয়ারম্যান হ্যারি লি'র সহায়তায় মাঠটি আবার শ্যাম স্কোয়ারে স্থানান্তরিত করা হয়। মাঠটি এরিয়ান এফসি ও বাগবাজার ক্লাবের সাথে ভাগাভাগি করা হয়। ১৯০০ সালে মোহনবাগান প্রেসিডেন্সি কলেজের অংশীদার হয় এবং কলকাতা ময়দানে একই মাঠ ভাগাভাগি করে। মোহনবাগান এখানে ১৫ বছর ধরে খেলে। এরপর ১৯১৫ সালে মোহনবাগান জাতীয় এসির মাঠ পায়। "Mohun Bagan ground"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০২০।
মাহফুজুল হক (দ্ব্যর্থতা নিরসন)

মাহফুজুল হক বলতে বোঝাতে পারে: মাহফুজুল হক –বাংলাদেশি দেওবন্দি ইসলামি পণ্ডিত ও রাজনীতিবিদ। মাহফুজুল হক (সমাজকর্মী) –পল্লী উন্নয়নে স্বাধীনতা পুরস্কার প্রাপ্ত বাংলাদেশের একজন সমাজকর্মী। মাহফুজুল হক (সচিব) –বাংলাদেশি সরকারি কর্মকর্তা যিনি শ্রম ও কর্মসংস্থান মন্ত্রণালয়ের সচিব ছিলেন। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
শ্রম ও কর্মসংস্থান মন্ত্রণালয়ের সচিব

শ্রম ও কর্মসংস্থান মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। যেটি কর্মসংস্থান, শ্রম বাজার, শ্রমজীবীদের জীবনমান উন্নয়ন ও সংশ্লিষ্ট বিষয়ে দায়িত্বপ্রাপ্ত। সচিব বাংলাদেশের সরকারি প্রশাসনের একজন গুরুত্বপূর্ণ কর্মকর্তা। জনপ্রশাসনের সর্বোচ্চ পদ হলো সিনিয়র সচিব। "List of Ministries and Divisions"। cabinet.gov.bd।  "Ministry of Labour and Employment"। mole.gov.bd।  "শ্রম ও কর্মসংস্থান মন্ত্রণালয়ের সচিবগণের তালিকা"। বাংলাদেশ জাতীয় তথ্য বাতায়ন। ১২ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০২০।
বয়ফ্রেন্ড (১৯৬১-এর চলচ্চিত্র)

বয়ফ্রেন্ড হচ্ছে ১৯৬১ সালে মুক্তিপ্রাপ্ত নরেশ সায়গাল পরিচালিত একটি হিন্দি চলচ্চিত্র। চলচ্চিত্রটিতে মুখ্য ভূমিকায় অভিনয় করেছিলেন শাম্মী কাপুর, মধুবালা এবং ধর্মেন্দ্র। শঙ্কর জয়কিষণ ছিলেন চলচ্চিত্রটির সঙ্গীত পরিচালক। শাম্মী কাপুর এবং মধুবালা অভিনীত এই চলচ্চিত্রটি দর্শকরা মোটামুটি পছন্দ করেছিলো। শাম্মী কাপুর মধুবালার অভিনয়ে অনেক মুগ্ধ হয়েছিলেন এই চলচ্চিত্রটিতে। শাম্মী কাপুর - মদন/শ্যাম মধুবালা - সঙ্গীতা ধর্মেন্দ্র - পুলিশ ইন্সপেক্টর সুনীল "When Shammi Kapoor fell for Madhubala"। Rediff (ইংরেজি ভাষায়)। সংগ্রহের তারিখ ২০২০-০৯-০৭।  Shruti Niraj (৬ মে ২০২০)। "'I could not resist falling madly in love with her': Shammi Kapoor's candid confession about Madhubala"। ibtimes.co.in।  ইন্টারনেট মুভি ডেটাবেজে বয়ফ্রেন্ড (ইংরেজি)
শ্রীগোপাল ব্যানার্জী কলেজ

শ্রীগোপাল ব্যানার্জি কলেজ, বা বাগাটী কলেজ, নামেও সুপরিচিত, ভারতের পশ্চিমবঙ্গের হুগলি জেলার মগরায় অবস্থিত অন্যতম পুরাতন একটি কলেজ। কলেজটি কলাবিভাগ,বাণিজ্য বিভাগ ও বিজ্ঞান বিভাগের ছাত্রছাত্রীদের স্নাতক উপাধি অর্জনের কোর্স প্রদান করে। বর্ধমান বিশ্ববিদ্যালয়ের সাথে কলেজটি সংশ্লিষ্ট। ১৯৫৮ সালে প্রতিষ্ঠিত এই কলেজের ভৌগোলিক অবস্থান ২২°৫৯' উত্তর অক্ষাংশ ও পূর্ব দ্রাঘিমাংশ ৮৮°২২'। সমুদ্রপৃষ্ঠ থেকে এর উচ্চতা ৩৮ ফুট(১১.৫৮ মিটার)। কলেজটির নামকরণ করা হয়েছিল মৃত শিবচন্দ্র বন্দ্যোপাধ্যায়ের পিতার নামে, যিনি ভারতের একজন খ্যাতিমান সিভিল ইঞ্জিনিয়ার ছিলেন। তিনি পশ্চিমবঙ্গ সরকারকে জমি ও নগদ অর্থ অনুদানের প্রস্তাব করেছিলেন যাতে পরবর্তীকালে একটি সহ-শিক্ষাগ্রহণ কলেজ প্রতিষ্ঠা করা হয়। তার স্বদেশীয় গ্রাম বাগাটীতে "স্পনসর" স্কিম পরিকল্পনা করা হয়। কলেজটি বাগাটী নামক এমন একটি অঞ্চলে অবস্থিত যার নিজস্ব ইতিহাস রয়েছে। এই গ্রামটিই রামগোপাল ঘোষের জন্মস্থান,যিনি ছিলেন বাংলার ডেমোস্থিনিস। পণ্ডিত জগন্নাথ তর্কপঞ্চানন,এই কলেজ থেকে এক মাইল দূরে অবস্থিত ত্রিবেণীতে বাস করতেন। কাটিয়া থেকে বাঁশবেড়িয়া পর্যন্ত গঙ্গার পাশের জমি প্রসারিত, বাগাটির পূর্ব প্রান্তে অবস্থিত, এটি ভারতের অন্যতম শক্তিশালী এবং উজ্জ্বল স্কুল, ভারতীয় স্কলারশিপের গৌরবময় স্কুল নব-ন্যায়ের জন্মস্থান। কলেজটি, পূর্ব রেলপথের ত্রিবেণী এবং মগরার মধ্যবর্তী স্থানে অবস্থিত। এটি রাস্তা দিয়েও যাওয়া যায় যা বাসের মাধ্যমে সংযুক্ত। রসায়ন পদার্থবিজ্ঞান গণিত উদ্ভিদবিজ্ঞান প্রাণীবিদ্যা (প্রফেসর শ্যামা প্রসাদ সাইন বিভাগীয় প্রধান ও‌ সহ-অধ্যাপক) চারাগাছ সংরক্ষণ বাংলা ইংরাজী সংস্কৃত ইতিহাস রাষ্ট্রবিজ্ঞান দর্শন অর্থনীতি শারীরশিক্ষা হিসাবশাস্ত্র ব্যবসাবিদ্যা কলেজটি ভারতের ইউনিভার্সিটি গ্রান্টস কমিশন (ইউজিসি) দ্বারা স্বীকৃত। ন্যাশনাল অ্যাসেসমেন্ট অ্যান্ড অ্যাক্রিডিটেশন কাউন্সিল (এনএএসি) দ্বারা কলেজটিকে স্বীকৃতি দিয়েছে ও সর্বোপরি বি+ গ্রেডে সম্মানিত করা হয়েছে। পশ্চিমবঙ্গ শিক্ষক প্রশিক্ষণ, শিক্ষা পরিকল্পনা ও প্রশাসন বিশ্ববিদ্যালয় ভারতের বিশ্ববিদ্যালয়সমূহ পশ্চিমবঙ্গের বিশ্ববিদ্যালয়সমূহের তালিকা "Affiliated College of University of Burdwan"। ২৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০২০।  Colleges in WestBengal, University Grants Commission "Institutions Accredited/ Re- accredited by NAAC whose accreditation validity period is over" (পিডিএফ)। ২০১২-০৫-১২ তারিখে মূল (পিডিএফ) থেকে আর্কাইভ করা।  শ্রীগোপাল ব্যানার্জী কলেজ
বিজয় নাম্বিয়ার

বিজয় নাম্বিয়ার হচ্ছেন ভারতের একজন চলচ্চিত্র পরিচালক। বিজয় তার পরিচালিত শর্ট ফিল্ম রাহু অ্যান্ড রিফ্লেকশন্স-এর জন্য বেশি পরিচিত, এটাতে তিনি মালয়ালম চলচ্চিত্র জগতের খ্যাতিমান অভিনেতা মোহনলালকে দিয়ে অভিনয় করিয়েছিলেন। টেলিভিশন চ্যানেল সনি পিক্সে বিজয় 'গেটওয়ে টু হলিউড' নামের একটি প্রতিযোগিতায় জিতেছিলেন, প্রতিযোগিতায় বিচারক ছিলেন অশোক অমৃতরাজ, রজত কাপুর এবং অনুরাগ বসু। বিজয় পরিচালিত প্রথম পূর্ণদৈর্ঘ্য চলচ্চিত্র ছিলো 'শয়তান' (২০১১) এবং এটি ছিলো হিন্দি ভাষার। ২০১৩ সালে তার পরিচালিত দ্বিতীয় চলচ্চিত্র মুক্তি পায়, এটির নাম ছিলো ড্যাভিড, এই চলচ্চিত্রটি তামিল ভাষার চলচ্চিত্র; যদিও হিন্দি ভাষাতেও স্বল্প একটু আলাদাভাবে তৈরি করে চলচ্চিত্রটি তৈরি করেছিলেন তিনি। বিজয় ফারহান আখতার এবং অমিতাভ বচ্চনকে নিয়ে 'ওয়াজির' নামের একটি চলচ্চিত্র তৈরি করেছিলেন, এটি ২০১৬ সালে মুক্তি পেয়েছিলো। "Bejoy Nambiar"। সংগ্রহের তারিখ ১ ফেব্রুয়ারি ২০১৬।  "Reflections-Short film-Mohanlal"। ১৫ মে ২০০৮। সংগ্রহের তারিখ ২৮ জুন ২০১৫ – YouTube-এর মাধ্যমে।  "Bejoy is winner of Sony Pix's Gateway"। businessofcinema। ১৪ মে ২০০৮। সংগ্রহের তারিখ ২৮ জুন ২০১৫।  "Shot Cuts: Helping heart"। The Hindu। ২৯ এপ্রিল ২০১২। ১২ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১২।  ইন্টারনেট মুভি ডেটাবেজে বিজয় নাম্বিয়ার (ইংরেজি)
শ্রীলঙ্কা সেনাবাহিনীর রেজিমেন্ট এবং কোরসমূহ

এই নিবন্ধটি শ্রীলঙ্কা সেনাবাহিনীর রেজিমেন্টগুলোর তালিকা নির্দেশ করছে। শ্রীলঙ্কা সেনাবাহিনী সাঁজোয়া শাখা শ্রীলঙ্কা সেনাবাহিনী হাল্কা পদাতিক রেজিমেন্ট সিনহা রেজিমেন্ট জেমুনু ওয়াচ গাজাবা রেজিমেন্ট বিজয়বাহু পদাতিক রেজিমেন্ট মেকানাইজড পদাতিক রেজিমেন্ট শ্রীলঙ্কা সেনাবাহিনী রাইফেল কোর শ্রীলঙ্কা সেনাবাহিনী ন্যাশনাল গার্ড শ্রীলঙ্কা সেনাবাহিনী কমান্ডো রেজিমেন্ট শ্রীলঙ্কা সেনাবাহিনী স্পেশাল ফোর্সেস রেজিমেন্ট শ্রীলঙ্কা সেনাবাহিনী গোলন্দাজ শাখা শ্রীলঙ্কা সেনাবাহিনী প্রকৌশল শাখা শ্রীলঙ্কা সেনাবাহিনী সিগনাল শাখা সামরিক গোয়েন্দা শাখা প্রকৌশল সেবা রেজিমেন্ট শ্রীলঙ্কা সেনাবাহিনী সেবা শাখা শ্রীলঙ্কা সেনাবাহিনী চিকিৎসা শাখা শ্রীলঙ্কা সেনাবাহিনী অর্ডন্যান্স শাখা শ্রীলঙ্কা সেনাবাহিনী তড়িৎ এবং যন্ত্র প্রকৌশল শাখা শ্রীলঙ্কা সেনাবাহিনী সামরিক পুলিশ শাখা শ্রীলঙ্কা সেনাবাহিনী জেনারেল সার্ভিস শাখা শ্রীলঙ্কা সেনাবাহিনী নারী শাখা শ্রীলঙ্কা সেনাবাহিনী পায়োনিয়ার কোর সিলন রাইফেল রেজিমেন্ট সিলন মাউন্টেড রাইফেলস সিলন প্ল্যান্টার্স রাইফেল কোর কলম্বো টাউন গার্ড রজরত রাইফেলস রুহুনু রেজিমেন্ট ন্যাশনাল সার্ভিস রেজিমেন্ট পোস্ট অ্যান্ড টেলিগ্রাফ সিগনালস প্রেসিডেন্ট গার্ড সিলন রেলওয়ে ইঞ্জিনিয়ার কোর
শ্রী গণেশ মন্দির, আলাস্কা

শ্রী গণেশ মন্দির মার্কিন যুক্তরাষ্ট্রের আলাস্কার আনচোরেজে অবস্থিত একটি হিন্দু মন্দির। মন্দিরটি পৃথিবীর একেবারে উত্তরে অবস্থিত মন্দির। হিন্দু দেবতা গণেশকে উৎসর্গীকৃত এই মন্দিরটিতে রাম ও দুর্গার মূর্তিও অবস্থিত। ১৯৯৫ সালে,আলাস্কার ডাউনটাউন আনকোরেজে হিন্দুদের একটি গোষ্ঠী অনাড়ম্বর ঈশ্বর-উপাসনার জন্য আগত হন। ১৯৯৯ সালে,এই গোষ্ঠী,ধর্ম বিজ্ঞানের একটি গির্জায় আবাসস্থল ভাড়া করতে শুরু করেন। শিবায় সুব্রামুনিয়াস্বামী নামক একজন হিন্দু সাধু তাদের একটি গণেশ মূর্তি প্রদান করেন। এই গণেশ মূর্তির মাধ্যমেই ২০০০ সালে আইআরএস এর দ্বারা আলাস্কার শ্রী গণেশ মন্দিরটি একটি অলাভজনক দানশালা ও ধর্মীয় সংগঠন রূপে পরিচিতি লাভ করে। ২০০৩ সালে,এই সংগঠনটি মন্দিরটিকে প্রতিষ্ঠিত করার জন্য রাস্পবেরি রোডে একটি সম্পত্তি ক্রয় করে। তারা সেই সম্পত্তি তথা জমিটিকে পুনঃসংস্কার করে, অনেকগুলি হিন্দু দেবদেবীর মূর্তি আনয়ন করে এবং ২০১১ সালে একটি হিন্দু মন্দির হিসেবে আত্মপ্রকাশ করে। ভক্তরা প্রতিদিন দুপুর 12:00 থেকে 2:00 পর্যন্ত অ্যাঙ্কোরেজের শ্রী গণেশ মন্দিরে যেতে পারেন।"" https://iskconiceland.wixsite.com/iskcon-iceland/contact https://tamilworld.eu/temples/sri-tiller-ganesha-temple/#:~:text=Sri%20Tiller%20Ganesha%20Temple%20is,Temple%20has%20about%20380%20members[স্থায়ীভাবে অকার্যকর সংযোগ]. "Sri Ganesth Temple of Alaska Timings and Address"। templesinindiainfo। সংগ্রহের তারিখ ১৩ ফেব্রুয়ারি ২০২০।  "Sri Ganesha Temple of Alaska"। protibeshi। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "Sri Ganesha Temple of Alaska"। charitynavigator। সংগ্রহের তারিখ ১৩ ফেব্রুয়ারি ২০২০।  Thompson, Chris (১৫ সেপ্টেম্বর ২০১৫)। "Chris Thompson: A visit to the northernmost Hindu temple in the world"। adn। সংগ্রহের তারিখ ১৩ ফেব্রুয়ারি ২০২০।  "Sri Ganesha Temple Of Anchorage, Alaska"। ২০২২-০৬-২২। ২০২২-০৬-২২ তারিখে মূল থেকে আর্কাইভ করা। সংগ্রহের তারিখ ২০২২-০৬-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দয়ানন্দ দেব

দয়ানন্দ দেব (১৭ ডিসেম্বর ১৮৭০ – ১৯৩৭ খ্রিস্টাব্দ) একজন হিন্দু ধর্মগুরু ও সমাজ সংস্কারক এবং বিশ্ব শান্তি সংগঠনের প্রতিষ্ঠাতা ছিলেন। দয়ানন্দ দেব হবিগঞ্জ জেলার লাখাই উপজেলার বামৈ গ্রামে জমিদার পরিবারে ১২৭৮ বঙ্গাব্দের ৭ই জৈষ্ঠ বৃহস্পতিবার (১৭ ডিসেম্বর ১৮৭০ খ্রিষ্টাব্দ) জন্মগ্রহণ করেন। পিতা গুরুচরণ চৌধুরী হবিগঞ্জ বারের আইনজীবী ছিলেন। তার মাতার নাম ছিল কামাখ্যা দেবী চৌধুরী। প্রথম বিশ্বযুদ্ধের পর ১৯১৮ সালের ১৮ ডিসেম্বর ফ্রান্সের রাজধানী প্যারিসে একটি বিশ্ব শান্তির সম্মেলন হয়েছিল, যা প্যারিস কনফারেন্স ১৯১৮ নামে পরিচিত। সেই সম্মেলনের এক দিন আগে ১৭ ডিসেম্বর দয়ানন্দ নিজেকে "বিশ্ব সুহৃদ ও সন্নাসী" সংগঠনের সভাপতি পরিচয়ে দিয়ে ইংরেজিতে বক্তব্য দেন, যাতে দ্বিতীয় বিশ্ব যুদ্ধের সূচনা না হয়। দয়ানন্দের বক্তব্য ছিল প্রশংসীয়। কনফারেন্সের বক্তারা দয়ানন্দকে দ্বিতীয় বিশ্বযুদ্ধের শান্তির দূত ঘোষণা করেন।[তথ্যসূত্র প্রয়োজন] এরপর দয়ানন্দের নাম হয় ঠাকুর দয়ানন্দ। দয়ানন্দকে ফ্রান্স সরকার বিমান উপহার দেন। সেই বিমান নিয়ে পৃথিবীর সব দেশে পাড়ি জমান। জার্মানির চ্যান্সেলর হিটলার, ইতালির রাষ্ট্রপতি মুসোলিনি, জাপানের সম্রাট আকিহিতোর কাছে শান্তির বাণী পৌঁছে দেন। ভারতবর্ষে যখন স্বদেশী আন্দোলন এবং পৃথিবীজুড়ে প্রথম বিশ্বযুদ্ধের আলোচনা চলছিল, তখন আসাম প্রদেশের শিলচর শহর থেকে ৩ মাইল দূরে ১৯০৯ সালের জানুয়ারিতে দয়ানন্দ অরুণাচল আশ্রম প্রতিষ্ঠা করেন। দয়ানন্দের শিষ্য মহেন্দ্রনাথ ঠাকুর মৌলভীবাজার শহরের সন্নিকটে জগৎসীতে দোল গোবিন্দ আশ্রম প্রতিষ্ঠা করেন। ব্রিটিশ সরকার এই আশ্রমকে সন্ত্রাসীদের আখড়া হিসেবে চিহ্নিত করে। আশ্রমবাসীদের সাথে বৃটিশ পুলিশের সংঘর্ষ বাধে। ১৯১২ সালের ১৬ জুলাই গুলিবিদ্ধ হলে সিলেট হাসপাতালে মারা যান মহেন্দ্রনাথ দে। সেই মামলায় দয়ানন্দসহ ৫৮ জনকে গ্রেফতার করা হয়। দয়ানন্দ দেব দেড় বছর কারাভোগ করেন। জেল থেকে বের হয়ে তিনি সন্যাসীদের কে নিয়ে বিশ্ব শান্তি সংগঠন করেন। ২০ ফেব্রুয়ারি ১৯১৮ লাখাই থানার বামৈ গ্রামের ১ কিলোমিটার দক্ষিণে প্রতিষ্ঠা করেন অমৃত মন্দির। News, Chapai। "চাঁপাইনবাবগঞ্জে শ্রী শ্রী ঠাকুর দয়ানন্দ দেবের আবির্ভাব দিবস পালিত"। CHAPAINEWS.COM। সংগ্রহের তারিখ ২০২৩-০৯-২৬।  "বামৈ ইউনিয়ন"। www.bamoiup.habiganj.gov.bd। ২০২০-০৮-১৪ তারিখে মূল থেকে আর্কাইভ করা। সংগ্রহের তারিখ ২০২০-১২-১৭।  "Arunachal Mission Deoghar | Silchar | Thakur Dayananda Dev | Explore Bihar"। ২০২২-০৮-১০ তারিখে মূল থেকে আর্কাইভ করা। সংগ্রহের তারিখ ২০২০-১২-১৭।  "মাসিমপুরে অরুণাচল আশ্রমে কালী মায়ের সাধনায় স্বামী দয়ানন্দ ঠাকুর"। বরাক বুলেটিন। সংগ্রহের তারিখ ২০২০-১২-১৭।  "লাখাই উপজেলা"। lakhai.habiganj.gov.bd। ২০২০-১২-০১ তারিখে মূল থেকে আর্কাইভ করা। সংগ্রহের তারিখ ২০২০-১২-১৭।
হিণ্ডুরী ভাষা

হিণ্ডুরী ভাষা (বা হণ্ডুরী; টাকরী:𑚩𑚮𑚫𑚖𑚱𑚤𑚯/𑚩𑚫𑚖𑚱𑚤𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের সোলান জেলার নালাগড় উপত্যকা ও তৎসংলগ্ন অঞ্চলকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের অধিকতর বিপন্ন ভাষাগুলির তালিকাভুক্ত করেছে৷ ২০০১ খ্রিস্টাব্দের জনগণনা অবধি এই ভাষাটির উল্লেখ নেই৷ হিণ্ডুরী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কোচি টাকরী লিপি নামে পরিচিত৷ উচ্চ সোলান ও সিমলার মহাসু পাহাড়ি ভাষার জন্যও এই লিপি ব্যবহার করা হতো৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷ হিণ্ডুরী ভাষাভাষী লোক মূলত নালাগড় অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে হিণ্ডুরী ভাষাভাষীর সংখ্যা ৪৭,৮০৩ জন, তবে ভারতে জনগণনায় পূর্বে এর উল্লেখ ছিলো না৷ এথ্‌নোলগ অনুসারে যেখানে ২০০১ খ্রিস্টাব্দে এই জনসংখ্যা ছিলো ৩০,০০০ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷ জনগণনা অনুসারে এক চতুর্থাংশ হিণ্ডুরীভাষী মানুষ মধ্যপ্রদেশ রাজ্যে পরিযান করেছেন৷ ভারত - ৪৭,৮০৩ হিমাচল প্রদেশ - ৩৩,১১৫ (০.৪৮%) সোলান জেলা - ৩২,৫৬৬ (৫.৬১%) রামশহর ব্লক - ১৬,৫১৬ (৫০.৬৭%) নালাগড় ব্লক - ৭,৩১১ (৬.৪০%) বাদ্দি ব্লক - ৮,৩৯০ (৯.২৩%) মধ্যপ্রদেশ - ১২,৭৪৬ (-) শেওপুর জেলা - ১১,৯০৯ (১.৭৩%) হিণ্ডুরী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ হিণ্ডুরী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম। ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ এথ্‌নোলগে হিণ্ডুরী (১৮তম সংস্করণ, ২০১৫) [১] হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Hinduri"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "UNESCO Atlas of the World's Languages in danger"। Unesco.org। সংগ্রহের তারিখ ২৫ আগস্ট ২০১২।  https://www.researchgate.net/publication/340820409_A_Database_for_Printed_Takri_Class_of_North-West_Indian_Regional_Scripts&ved=2ahUKEwiUhe7K18jtAhUAH7cAHTN7BYcQFjAPegQICBAB&usg=AOvVaw1Y4JKwa71HzsNF-nb6yP87 [২] "Endangered Language"।  "Pahari Inclusion"। Zee News।  "Pahari Inclusion"। The Statesman। ১৭ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০২০।  "Indian Language Census" (পিডিএফ)।
ইলঙ্কাই তামিল আরাসু কাচ্চি

ইলঙ্কাই তামিল আরাসু কাচ্চি হচ্ছে শ্রীলঙ্কার একটি রাজনৈতিক দল। ১৯৪৯ সালে 'অল সিলন তামিল কংগ্রেস' নামের একটি রাজনৈতিক দলের কিছু নেতা মিলে নতুন দল হিসেবে এই ইলঙ্কাই তামিল আরাসু কাচ্চি দলটি তৈরি করেন। ১৯৪৮ সালের ৪ ফেব্রুয়ারি শ্রীলঙ্কা ব্রিটিশদের কাছ থেকে স্বাধীনতা লাভ করে, স্বাধীনতার সময়ই শ্রীলঙ্কাতে সিংহলী জনগোষ্ঠী বেশি ছিলো আর শ্রীলঙ্কান তামিলরা ছিলো সংখ্যালঘু। ব্রিটিশরা সিংহলীদেরকে ক্ষমতা দিয়ে রেখেছিলো দেশটির সব জায়গায়; তামিলরা তাদের ন্যায্য অধিকার পাবার জন্য আন্দোলন করছিলো ব্রিটিশদের সময়কাল থেকেই কারণ ব্রিটিশরাও তামিলদেরকে সরকারী চাকরি বা সামরিক বাহিনীতে বেশি একটা নিতোনা, তামিলদেরকে ব্রিটিশরা বহিরাগত বা ভারতীয় দাবী করতো, বলতো এরা শ্রীলঙ্কার নিজস্ব জনগণ না। ১৯৪৪ সালে জি জি পোন্নামবালাম নামের একজন শিক্ষিত তামিল 'অল সিলন তামিল কংগ্রেস' নামের একটি তামিল রাজনৈতিক দল গড়ে তুলেছিলেন। দলটিকে শ্রীলঙ্কার কেউই পাত্তা দিতোনা, এমনকি তামিলদের কাছ থেকেও অপমানিত হয়েছিলেন পোন্নামনবালাম, তিনি পরে সিঙ্গাপুরে চলে গিয়ে ওখান থেকে রাজনৈতিক কর্মকাণ্ড চালাতেন; ১৯৪৯ সালে শ্রীলঙ্কা স্বাধীনতার এক বছর পর 'অল সিলন তামিল কংগ্রেস'-এর এসজেভি সেলভানাক্কাম (১৮৯৮-১৯৭৭), সি ওয়ান্নিয়াসিংহম (১৯১১-১৯৫৯) এবং ইএমভি নাগনাথন (১৯০৬-১৯৭১) এই তিন মেধাবী নেতা 'ইলঙ্কাই তামিল আরাসু কাচ্চি' গড়ে তোলেন। অনেক সাধারণ তামিল জনগণকে এই তিন নেতা তাদের দলে ভিড়াতে পেরেছিলেন। এই দলটি তামিল দল হিসেবে প্রথম দল ছিলো যেটা শ্রীলঙ্কার সংসদে প্রবেশ করতে পেরেছিলো (আসন পেয়েছিলো)। ১৯৫৬ সালে সর্বপ্রথম একজন তামিল ব্যক্তি শ্রীলঙ্কার সংসদ সদস্য হিসেবে এই দল থেকে নির্বাচিত হন। ইলঙ্কাই তামিল আরাসু কাচ্চি - শ্রীলঙ্কার সংসদ
দীপক হুদা

দীপক জাগবীর হুদা (জন্ম ১৯ এপ্রিল ১৯৯৫) হচ্ছেন একজন ভারতীয় ক্রিকেটার, যিনি বরোদা ক্রিকেট দলের হয়ে খেলেন। তিনি একজন অল-রাউন্ডার, ডান হাতে ব্যাট করেন এবং ডান-হাতে অফ ব্রেক বোলিং করে থাকেন। ২০১৪ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় ভারত অনূর্ধ্ব-১৯ ক্রিকেট দলের হয়ে খেলেছেন তিনি। ২০১৪ সালের ফেব্রুয়ারিতে রাজস্থান রয়্যালস তাকে আইপিএলের জন্য চুক্তিবদ্ধ করেন। ২০১৫ সালের ১০ এপ্রিল, রয়্যালসের হয়ে কিংস এলেভেন পাঞ্জাবের বিপরীতে আইপিএলে অভিষেক হয় তার।[১] ওয়েব্যাক মেশিনে আর্কাইভকৃত ৮ এপ্রিল ২০১৫ তারিখে. তার ব্যক্তিগত কোচ, সঞ্জীব সাওন্ত এর মতে, হুদা হচ্ছে "খুবই শানিত বোলার"। হুদা একজন তৎপর ফিল্ডার হিসাবেও পরিচিত। তার আইপিএলের দ্বিতীয় ম্যাচ রাজস্থান রয়্যালস বনাম দিল্লি ডেয়ারডেভিলস-এর খেলায় ২৫ বলে ৫৪ রান করেন এবং ৪ ওভার বল করে ২০ রানের বিনিময়ে কোন উইকেট না পেলেও ম্যাচ শেষে ম্যাচ সেরা নির্বাচিত হন। তৃতীয় ম্যাচে মুম্বই ইন্ডিয়ান্স-এর বিপরীতে তিন নম্বরে ব্যাট করতে নেমে ৪ বলে ১৩ রান করে, যা মুম্বই ইন্ডিয়ান্সের বিপরীতে রাজস্থান রয়্যালসের ১৬৫ রানের তাড়াকে অধিক সহজ করে তোলে। বরোদার হয়ে ২০১৬-১৭ রনজি ট্রফির চতুর্থ রাউন্ড খেলার সময় লিস্ট এ ক্রিকেট-এ হুদা তার দ্বৈত শতক অর্জন করেন। ২০১৭ সালের নভেম্বরে, সফরকারী শ্রীলঙ্কার বিপরীতে ভারতের টুয়েন্টি২০ আন্তর্জাতিক (টি২০আই) স্কোয়াডে তার নাম অন্তর্ভুক্ত করা হয়। ২০১৮ সালের জানুয়ারীতে, ২০১৮ আইপিএল নিলামে সানরাইজার্স হায়দ্রাবাদ তাকে দলে ভিড়ায় ২০২০ আইপিএল নিলামের পূর্বে সানরাইজার্স হায়দ্রাবাদ তাকে অবমুক্ত করে দেয়। ২০২০ আইপিএল নিলামে ২০২০ ইন্ডিয়ান প্রিমিয়ার লীগ প্রতিযোগিতার পূর্বে কিংস এলেভেন পাঞ্জাব তাকে খরিদ করে নেয়। ২০১৮ এর ফেব্রুয়ারিতে, ২০১৮ নিদাহাস ট্রফির জন্য ভারতের টুয়েন্টি২০ আন্তর্জাতিক স্কোয়াডে তার নাম অন্তর্ভুক্ত করা হয়েছিল, কিন্তু সে খেলেনি। ২০১৮ এর ডিসেম্বরে, তিনি ২০১৮ এসিসি ইমার্জিং টীম এশিয়া কাপ প্রতিযোগিতার জন্য ভারতীয় দলে স্থান পান। Deepak Hooda | India Cricket | Cricket Players and Officials. ESPN Cricinfo. Retrieved on 2015-10-23. "Accuracy pays off for Deepak Hooda"। Indian Express। সংগ্রহের তারিখ ১১ নভেম্বর ২০১৪।  "Deepak Hooda makes most of match practice"। DNA India। সংগ্রহের তারিখ ১১ নভেম্বর ২০১৪।  "Deepak Hooda's 293* flattens Punjab"। ESPN Cricinfo। ২৮ অক্টোবর ২০১৬। সংগ্রহের তারিখ ২৮ অক্টোবর ২০১৬।  "Washington Sundar, Thampi, Hooda in India's T20 squad"। ESPN Cricinfo। সংগ্রহের তারিখ ৪ ডিসেম্বর ২০১৭।  "List of sold and unsold players"। ESPN Cricinfo। সংগ্রহের তারিখ ২৭ জানুয়ারি ২০১৮।  "Where do the eight franchises stand before the 2020 auction?"। ESPN Cricinfo। সংগ্রহের তারিখ ১৫ নভেম্বর ২০১৯।  "IPL auction analysis: Do the eight teams have their best XIs in place?"। ESPN Cricinfo। সংগ্রহের তারিখ ২০ ডিসেম্বর ২০১৯।  "Rohit Sharma to lead India in Nidahas Trophy 2018"। BCCI Press Release। ২৫ ফেব্রুয়ারি ২০১৮। ২৫ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৮।  "India Under-23s Squad"। ESPN Cricinfo। সংগ্রহের তারিখ ৩ ডিসেম্বর ২০১৮।  ইএসপিএনক্রিকইনফোতে দীপক হুদা (ইংরেজি) ক্রিকেটআর্কাইভে দীপক হুদা (সদস্যতা প্রয়োজনীয়) (ইংরেজি)
লোমে

লোমে টোগোর জাতীয় রাজধানী ও বৃহত্তম শহর। ২০১০ সালের আদমশুমারি অনুযায়ী এর শহুরে জনসংখ্যা ছিল ৮,৩৭,৪৩৭ জন, যখন মহানগর এলাকার স্থায়ী বাসিন্দা ১৪,৭৭,৬৬০ জন। লোমে গিনি উপসাগরের তীরে অবস্থিত। এটি দেশের প্রশাসনিক বাণিজ্য ও শিল্প কেন্দ্র, এখানে একটি তেল শোধনাগার আছে। লোমে দেশের প্রধান সমুদ্র বন্দর, এ বন্দর দিয়ে রপ্তানি করা পন্যের মধ্যে রয়েছে খনিজ তেল, কোকো, কফি ও কপার। লোমে ইউই জাতির লোকেরা প্রতিষ্ঠা করেছিল এবং তারপর ১৯ শতকে জার্মা, বৃটিশ ও আফ্রিজান ব্যবসায়িদের দ্বারা। লোমে ১৮৯৭ সালে টোগোল্যান্ডের রাজধানী হয়। বিশ শতকের দ্বিতীয়ার্ধে শহরের জনসংখ্যা দ্রুত বৃদ্ধি পেয়েছে। ১৯৫০ সালে এই শহরে প্রায় ৩০,০০০ জন বাসিন্দা ছিল: ১৯৬০ সাল নাগাদ (টোগো ফ্রান্সের কাছ থেকে স্বাধীনতা অর্জন করেছিল) জনসংখ্যা ৮০,০০০ জনে পৌঁছেছিল, ১৯৭০ সাল নাগাদ বেড়েছে ২০০,০০০ জনে। লোমের উত্তর দিকে উপকূল, দক্ষিণে আটলান্টিক মহাসাগর, পূর্বে বি গ্রাম এবং পশ্চিমে ঘানার সাথে আফলাও সীমানা দ্বারা বেষ্টিত। ২০১০ সালের আদমশুমারী অনুযায়ী লোমে শহরের জনসংখ্যা ৮,৩৭,৪৩৭ জন। লোমে বিশ্ববিদ্যালয় (পূর্বে বেনিন বিশ্ববিদ্যালয় নামে পরিচিত ছিল) লোমের টোকোইন এলাকায় অবস্থিত, যা ১৯৭০ সালে প্রতিষ্ঠিত হয়েছিল। ঘানার রাজধানী আক্রা থেকে ২০০ কিলোমিটার (১২৪ মাইল) এবং কোটোনৌ, বেনিন থেকে ১৫০ কিলোমিটার (৯৩ মাইল) দূরে অবস্থিত, লোমে একটি গুরুত্বপূর্ণ বন্দর যা ১৯৬৮ সালে একটি মুক্ত বাণিজ্য অঞ্চলসহ খোলা হয়েছিল। এটি ফসফেট, কফি, কোকো, তুলা এবং পাম তেল রফতানি করে, বেশিরভাগ ট্রানজিট ঘানা, মালি, নাইজার এবং বুর্কিনা ফাসোর মত প্রতিবেশী দেশগুলির সাথে হয়। বন্দরটিতে একটি তেল শোধনাগারও রয়েছে। লোমে-টোকইন আন্তর্জাতিক বিমানবন্দর এ শহরকে পরিসেবা প্রদান করে, এএসকেওয়াই এয়ারলাইনস এ বিমানবন্দরকে হাব হিসেবে ব্যবহার করে প্যারিস, লিসবন, ব্রাসেলস, নিউইয়র্কে আন্তঃমহাদেশীয় উড্ডয়ন পরিচালনা করে। লোমে এবং টোগোতে অন্যান্য অনেক জায়গার মত মোটো-ট্যাক্সিগুলি পরিবহনের একটি সাধারণ রূপ। মোটরসাইকেলের চালকরা রাস্তাগুলি পূরণ করে এবং যাত্রীরা একটি সামান্য চার্জের জন্য পিছনে চড়ার জন্য তাদের পতাকা নামিয়ে দেয়। "Sub-national HDI - Area Database - Global Data Lab"। hdi.globaldatalab.org (ইংরেজি ভাষায়)। সংগ্রহের তারিখ ২০১৮-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Britannica, Lomé, britannica.com, USA, accessed on 30 June 2019 উইকিমিডিয়া কমন্সে লোমে সংক্রান্ত মিডিয়া রয়েছে। উইকিভ্রমণে Lomé সম্পর্কিত ভ্রমণ নির্দেশিকা রয়েছে। The Olympio family Map of Lomé[স্থায়ীভাবে অকার্যকর সংযোগ] Togo Woezon Tourism টেমপ্লেট:Lomé টেমপ্লেট:Prefectures of Togo
এ এম এম মুরুগাপ্পা চেট্টিয়ার

এ এম এম মুরুগাপ্পা চেট্টিয়ার (২৩ জানুয়ারী ১৯০২ - ৩১ অক্টোবর ১৯৬৫) একজন ভারতীয় শিল্পপতি ছিলেন যিনি মাদ্রাজ চেম্বার অব কমার্স অ্যান্ড ইন্ডাস্ট্রির প্রথম ভারতীয় সভাপতি হিসাবে দায়িত্ব পালন করেছিলেন। তিনি মুরুগাপ্পা গ্রুপের প্রতিষ্ঠাতা। "Postal stamp on Murugappa Chettiar"। Rediff.com। ৩ অক্টোবর ২০০৫। সংগ্রহের তারিখ ২৩ জানুয়ারি ২০১৬।  "Honouring A Visionary Entrepreneur"। Murugappa Group। ২৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৬।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য)
দোরাইসিংহম পিল্লাই

দাতুক দোরাইসিংগম পিল্লাই লোটাস রেস্তোঁরা চেইন অ্যান্ড কোম্পানির সিইও, যাদের মিউজিক সপ এবং সিনপ্লেক্স রয়েছে। তিনি মালয়েশিয়ার অ্যাসোসিয়েটেড ইন্ডিয়ান চেম্বারস অব কমার্স অ্যান্ড ইন্ডাস্ট্রি (এমএআইসিসিআই) কর্তৃক ২০০৫ সালে মালয়েশিয়ায় ভারতীয় উদ্যোক্তা হিসাবে পুরস্কৃত হয়েছিলেন। [ উদ্ধৃতি প্রয়োজন ] "Malacca lures Lotus with heritage status"। Malaysia Star। ১৯ নভেম্বর ২০০৯। সংগ্রহের তারিখ ৩০ ডিসেম্বর ২০১০।
এম জি মুথু

ডঃ এমজি মুথু (১৯৩৫ - ২৩ মে ২০১৮) এমজিএম গ্রুপ অব কোম্পানির চেয়ারম্যান ও প্রতিষ্ঠাতা ছিলেন। তিনি তামিলনাড়ুর তিরুনেলভেলি জেলার থিসায়ানভিলাই (একটি ছোট গ্রাম)-এর মেনুভেলনাদর পরিবারে জন্মগ্রহণ করেন। তিনি ১৯৫২ সালে চেন্নাই বন্দরে কর্মজীবন শুরু করেছিলেন এবং পরে এমজিএম গ্রুপ অব কোম্পানিজ চালু করেছিলেন যা রসদ, আতিথেয়তা এবং চেন্নাইয়ের জনপ্রিয় এমজিএম ডিজ্জি ওয়ার্ল্ড থিম পার্কে আগ্রহী ছিল। তিনি র্যাগস টু রিচেস: শেভালিয়ার সেবা রত্ন ডঃ এম জি মুথু: এন অটোবায়োগ্রাফি শীর্ষক একটি বইতে তাঁর জীবনের বিবরণ লিখেছেন, যা ১৯৯৯ সালে প্রকাশিত হয়েছিল। Prasanna, VK (২৪ মে ২০১৮)। "MGM Group founder MG Muthu passed away"। Good Returns (Tamil ভাষায়)। সংগ্রহের তারিখ ২৪ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "MGM theme park inaugurated"। The Hindu। ১৭ মে ২০০৩। ৬ নভেম্বর ২০০৩ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০২০।  "MGM Dizzee World website"। ২০০৭-০১-১১ তারিখে মূল থেকে আর্কাইভ করা।  "MGM Group to acquire Aruna Hotel"। The Hindu Business Line। ১৬ নভেম্বর ২০০৫।  Book in www.flipart.com[স্থায়ীভাবে অকার্যকর সংযোগ] এমজিএম গ্রুপ অফ কোম্পানির ওয়েবসাইট [১] ওয়েব্যাক মেশিনে আর্কাইভকৃত ২৬ এপ্রিল ২০২১ তারিখে